《贵阳雅颂二十四首同翠渠作 其一 清平擒贼》
明代·祁顺

清平山险阻，群贼恣吞噬。偷生同釜鱼，为害亦非细。

谁能生擒之，都府兵有制。不须白堕杯，奚用市偷计。

萑苻靡遗悔，宽猛实相济。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。